b'\n_START_ARTICLE_\nTalal ibn Abd-al-Aziz\n_START_PARAGRAPH_\nTalal bin Abdulaziz Al Saud  (arab. \xd8\xb7\xd9\x84\xd8\xa7\xd9\x84 \xd8\xa8\xd9\x86 \xd8\xb9\xd8\xa8\xd8\xaf \xd8\xa7\xd9\x84\xd8\xb9\xd8\xb2\xd9\x8a\xd8\xb2 \xd8\xa2\xd9\x84 \xd8\xb3\xd8\xb9\xd9\x88\xd8\xaf\xe2\x80\x8e\xe2\x80\x8e, \xe1\xb9\xacal\xc4\x81l ibn \xe2\x80\x98Abd al-\xe2\x80\x98Az\xc4\xabz \xe2\x80\x99\xc4\x80l Sa\xe2\x80\x98\xc5\xabd; 15. elokuuta 1931 \xe2\x80\x93 22. joulukuuta 2018) oli saudiarabialainen kuninkaallinen ja Saudi-Arabian kuningaskunnan perustajan Ibn Saudin yksi monista lapsista ja nykyisen kuninkaan Salman bin Abdul-Aziz Al Saudin veli. H\xc3\xa4n on pitk\xc3\xa4\xc3\xa4n puhunut yhteiskunnallisen reformin puolesta ja 1960-luvun alussa h\xc3\xa4n joutui t\xc3\xa4st\xc3\xa4 uudistusmielisyytens\xc3\xa4 johdosta maanpakoon Egyptiin. H\xc3\xa4n kuitenkin palasi pian takaisin Saudi-Arabiaan. 2000-luvulla h\xc3\xa4n on ilmoittanut kannattavansa muun muassa laajempia naisten oikeuksia, lehdist\xc3\xb6n vapautta ja askeleiden ottoa demokratiaa kohti.Talal ibn Abd-al-Azizin uudistusmielisist\xc3\xa4 kannanotoista h\xc3\xa4n sai lis\xc3\xa4nimen Punainen prinssi._NEWLINE_Talal ibn Abd-al-Aziz on esitt\xc3\xa4nyt henkil\xc3\xb6kohtaisen toivomuksen puolueen perustamisesta. T\xc3\xa4ll\xc3\xa4 hetkell\xc3\xa4 se ei ole Saudi-Arabiassa mahdollista. Prinssi oli my\xc3\xb6s tunnettu hyv\xc3\xa4ntekev\xc3\xa4isyyden harrastaja. Talal ibn Abd-al-Aziz oli saudiarabialaisen miljard\xc3\xb6\xc3\xb6rin Al Waleed bin Talalin is\xc3\xa4.'